बाक्सा जिल्लानि मुसलपुर, बाताबारी  हाग्रा बिफाननि बेन्दोंआव गोग्लैनाय 2 नं पलासि ब्रह्मपुर गामिनि जगेस्वर बर’, लोक्षिराम बर’, जुनु बर’, नमलि बर’ बिथांमोननि न’बांफोरखौ थेर बेथेर खालामनायनि अनगायैबो दैमुगुरि दोदिगाव गामिनि अनिल बर’, आरो रोटि बर’बिथांमोनननि नखरफोखौ थांंनाय हरनि समाव हाग्रानि मैदेर फालोया न’बांफोरखौ  सिफायनायजों लोगोसेनो ओंखाम संनायाव बाहायग्रा मुवा-बेसादफोर जेरैबादि थौ, साराइ, गारहा, थोरसि लथा बायदिखौ थेर बेथेर खालामलांजोबो । गोबांथार सुबुंफोरनि फाक्का खुन्थिया, खुन्थिया, थिं, जि-जोम, बायदि न’बांफोरखौ नायथावजायै सिफायनानै थानो जानो आरो उन्दुनो थासारि गैयै खालामना गालांबाय हाग्रानि मैदेर फालोया, हरनि समाव बबेयाव थागोन, बबेयाव ओंखाम संजागोन, बबेयाव उन्दुगोन दुखु नांथाव थासारि खालामना होलांबाय हाग्रानि मैदेर फालोया । 120 निबो बारा हाग्रानि मैदेर फालोनि उदखारजों गोबांथार न’बां खहा जानायनि नखराव बिटिआरनि बुंथिगिरि कातिराम बर’ आरो मावफुं सोद्रोमा घनश्याम दास बिथांमोनहा खौरां लाफैदों लोगोसेनो जेसेबां हायो एसेबां थाबैनो सोरखारनिफ्राय मदद होनो खोथा होदों  ।